สนม เป็นอำเภอในจังหวัดสุรินทร์ ที่ตั้งและอาณาเขต อำเภอสนมมีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับอำเภอท่าตูมและอำเภอรัตนบุรี ทิศตะวันออก ติดต่อกับอำเภอรัตนบุรีและอำเภอโนนนารายณ์ ทิศใต้ ติดต่อกับอำเภอสำโรงทาบ อำเภอศีขรภูมิ และอำเภอจอมพระ ทิศตะวันตก ติดต่อกับอำเภอท่าตูม ประวัติ ท้องที่อำเภอสนมเดิมเป็นส่วนหนึ่งของตำบลแคน และตำบลสนม อำเภอรัตนบุรี ปี พ.ศ. 2490 พื้นที่ 6 หมู่บ้านของตำบลสนม กับ 3 หมู่บ้านของตำบลรัตนบุรี ขอแยกออกเป็น ตำบลน้ำเขียว และปี พ.ศ. 2496 ตำบลแคนมีมากถึง 27 หมู่บ้านและตำบลสนมมีหมู่บ้านกว่า 23 หมู่บ้าน พื้นที่กว้างขวาง จึงแยก 16 หมู่บ้านออกจากตำบลแคน ตั้งเป็น ตำบลนานวน และแยก 10 หมู่บ้านออกจากตำบลสนม ตั้งเป็น ตำบลหนองระฆัง ในปี พ.ศ. 2504 ได้แยก 4 หมู่บ้านของตำบลน้ำเขียวรวมกับ 3 หมู่บ้านของตำบลสนม ตั้งเป็น ตำบลโพนโก ปี พ.ศ. 2514 ทางราชการได้เห็นว่าพื้นที่ทั้ง 5 ตำบล ได้แก่ ตำบลแคน ตำบลสนม ตำบลนานวน ตำบลโพนโก และตำบลหนองระฆัง ของอำเภอรัตนบุรี เนื่องจากสภาพพื้นที่ห่างไกลคมนาคม เจ้าหน้าที่ของรัฐออกตรวจตราและเยี่ยมเยียนราษฎรไม่ทั่วถึง เป็นชุมชนที่มีแนวโน้มว่าจะมีความเจริญต่อไปในอนาคต และเพื่อเป็นการอำนวยความความสะดวก และให้บริการแก่ประชาชนในด้านต่างๆ สามารถแบ่งพื้นที่การปกครองออกมาตั้งเป็นกิ่งอำเภอได้ จึงตั้งเป็น กิ่งอำเภอสนม ตามประกาศกระทรวงมหาดไทยลงวันที่ 11 มิถุนายน พ.ศ. 2514 โดยมีผลบังคับตั้งแต่วันที่ 1 กรกฎาคม ปีเดียวกัน ปี พ.ศ. 2520 ได้มีพระราชกฤษฎีกายกฐานะขึ้นเป็น อำเภอสนม พร้อมกับจัดตั้งสุขาภิบาลสนม ในพื้นที่ตำบลสนม ซึ่งเป็นที่ตั้งที่ว่าการอำเภอสนม สถานีตำรวจ ไปรษณีย์โทรเลข ต่อมาในปี พ.ศ. 2524 ได้แยกหมู่ 3 บ้านหัวงัว รวมกับอีก 6 หมู่บ้านของตำบลนานวน ตั้งเป็น ตำบลหัวงัว และแยกพื้นที่หมู่ 2 บ้านหนองอียอ รวมกับอีก 7 หมู่บ้านของตำบลหนองระฆัง ตั้งเป็น ตำบลหนองอียอ ในปี พ.ศ. 2534 เป็นตำบลลำดับที่ 7 ของทางอำเภอสนม จนถึงปัจจุบัน การแบ่งเขตการปกครอง การปกครองส่วนภูมิภาค อำเภอสนมแบ่งพื้นที่การปกครองออกเป็น 7 ตำบล 79 หมู่บ้าน ดังนี้ 1. สนม (Sanom) 12 หมู่บ้าน 2. โพนโก (Phon Ko) 12 หมู่บ้าน 3. หนองระฆัง (Nong Rakhang) 8 หมู่บ้าน 4. นานวน (Na Nuan) 13 หมู่บ้าน 5. แคน (Khaen) 15 หมู่บ้าน 6. หัวงัว (Hua Ngua) 8 หมู่บ้าน 7. หนองอียอ (Nong I Yo) 11 หมู่บ้าน การปกครองส่วนท้องถิ่น ท้องที่อำเภอสนมประกอบด้วยองค์กรปกครองส่วนท้องถิ่น 8 แห่ง ได้แก่ เทศบาลตำบลสนม ครอบคลุมพื้นที่บางส่วนของตำบลสนม เทศบาลตำบลแคน ครอบคลุมพื้นที่ตำบลแคนทั้งตำบล องค์การบริหารส่วนตำบลสนม ครอบคลุมพื้นที่ตำบลสนม (เฉพาะนอกเขตเทศบาลตำบลสนม) องค์การบริหารส่วนตำบลโพนโก ครอบคลุมพื้นที่ตำบลโพนโกทั้งตำบล องค์การบริหารส่วนตำบลหนองระฆัง ครอบคลุมพื้นที่ตำบลหนองระฆังทั้งตำบล องค์การบริหารส่วนตำบลนานวน ครอบคลุมพื้นที่ตำบลนานวนทั้งตำบล องค์การบริหารส่วนตำบลหัวงัว ครอบคลุมพื้นที่ตำบลหัวงัวทั้งตำบล องค์การบริหารส่วนตำบลหนองอียอ ครอบคลุมพื้นที่ตำบลหนองอียอทั้งตำบล เศรษฐกิจ ห้างหุ้นส่วนจำกัด สินเจริญสนม บริษัทรับเหมาโครงสร้างพื้นฐานของรัฐ ทำถนน บริษัท ซินฮวดเฮงจั่น (1993) จำกัด สาขาสนม โลตัสมินิมาร์ท สาขาสนม บิ๊กซีมินิมาร์ท สาขาสนม 7-11 สาขาสนม Cj Moreมินิมาร์ท (ซีเจ มอร์) สาขาสนม ห้างหุ้นส่วนจำกัด ทวีกิจ ซุปเปอร์เซ็นเตอร์ ทวีกิจมินิมาร์ท สาขาสนม บริษัท เมย์ (เล้าม่งเส็ง) จำกัด เมย์มินิมาร์ท สาขาสนม บริษัท มิสเตอร์. ดี.ไอ.วาย. โฮลดิ้ง (ประเทศไทย) จำกัด (มหาชน) สาขาสนม เป็นผู้ประกอบธุรกิจค้าปลีกอุปกรณ์ตกแต่งบ้านและสินค้าไลฟ์สไตล์ทั่วไป บุคคลที่มีชื่อเสียง ;บุคคลในประวัติศาสตร์ พระภักดีพิพัฒนากร (ท้าวอุดทา) เจ้าเมืองโคกหนองสนม คนแรก ;พระภิกษุ พระมงคลวชิรคุณ (บุญทัน อคฺคเตโช) เจ้าอาวาสวัดกาพระคุณาราม ตำบลหัวงัว อำเภอสนม จังหวัดสุรินทร์ เจ้าคุณรูปแรกของคณะสงฆ์อำเภอสนม ;คฤหัสถ์ ผกามาศ เจริญพันธ์ สมาชิกสภาผู้แทนราษฎร์เขต 3 จังหวัดสุรินทร์ พรรคภูมิใจไทย อ้างอิง สนม